Document ID: 32001R0593

32001R0593
L 088/6
SLUŽBENI LIST EUROPSKE UNIJE
27.03.2001.
UREDBA KOMISIJE (EZ) br. 593/2001
od 27. ožujka 2001.
o izmjeni Uredbe (EZ) br. 528/1999 o utvrđivanju mjera za poboljšanje kvalitete proizvodnje maslinovog ulja
KOMISIJA EUROPSKIH ZAJEDNICA,
uzimajući u obzir Ugovor o osnivanju Europske zajednice,
uzimajući u obzir Uredbu Vijeća br. 136/66/EEZ od 22. rujna 1966. o utvrđivanju zajedničke organizacije tržišta ulja i masti (1) kako je zadnje izmijenjena Uredbom (EZ) br. 2826/2000 (2), a posebno njezin članak 5. stavak 11.,
budući da:
(1)
Člankom 5. stavkom 9. Uredbe br. 136/66/EEZ predviđa se da se postotak potpore proizvodnji svima ili dijelu uzgajivača dodjeljuje za financiranje regionalnih mjera u državama članicama proizvođačima kako bi se poboljšala kvaliteta proizvodnje maslinovog ulja i njezin utjecaj na okoliš.
(2)
Mehanizam za utvrđivanje gornjih granica financiranja predviđen u članku 3. Uredbe Komisije (EZ) br. 528/1999 (3) ne dopušta raspodjelu stvarno zadržanog iznosa. Potrebno je prilagoditi gornje granice utvrđene za proizvodne cikluse koji slijede nakon utvrđivanja potpore za tržišnu godinu u skladu s razlikom između izračuna temeljenog na procijenjenoj proizvodnji i izračuna temeljenog na stvarnoj proizvodnji za tu tržišnu godinu.
(3)
Mjere predviđene ovom Uredbom u skladu su s mišljenjem Upravljačkog odbora za ulja i masti,
DONIJELA JE OVU UREDBU:
Članak 1.
Članku 3. stavku 2. Uredbe (EZ) br. 528/1999 dodaje se sljedeći podstavak:
„Gornje se granice prilagođavaju na temelju razlike između izračuna odbitka od potpore koja se temelji na procijenjenoj proizvodnji i potpore koja se temelji na stvarnoj proizvodnji za tržišnu godinu koja prethodi tržišnoj godini na temelju koje su gornje granice utvrđene u skladu s drugim podstavkom.”
Članak 2.
Ova Uredba stupa na snagu sedmog dana od dana objave u Službenom listu Europskih zajednica.
Ova je Uredba u cijelosti obvezujuća i izravno se primjenjuje u svim državama članicama.
Sastavljeno u Bruxellesu 27. ožujka 2001.

Labels: 7
3
19
6